炀帝龙舟图
画栋重重半空里，殿脚谁云在平地。洛宫遥载到芜城，试看龙舟浮绿水。锦帆高挂起春风，恍若江神备驱使。万岁千秋乐未央，左右何须奏封事。当时殷鉴有陈家，亲闻玉树后庭花。流连岂在宴安日，荒惑昔者先萌芽。渡江伐罪岂不见，悔杀井中张丽华。?沟迢迢几百里，暮雨萧萧杨柳斜。惟馀尺许龙舟样，留与人间说隋炀。
主题：怀古
情感：流泪